ToekomsVenster: Ons kinders geteiken | Maroela Media
Dit is met hartseer dat 'n mens verneem van verskeie kinders wat in die afgelope weke aan onnatuurlike oorsake oorlede is en dit terwyl hulle in die sorg van opvoeders was.
Kinders is 'n erfdeel van die Here. Alle kinders is kosbaar. (Ps.127:3)
Dis van hulle wat Jesus gesê het laat die kinders na my toe kom want aan hulle behoort die koninkryk van God. (Luk.18)
Dit is van hulle wat Jesus gesê het as julle nie soos kinders word nie sal julle die ewigheid nie sien nie. (Matt.18)
Dit is ook van hulle van wie Jesus gesê het as iemand 'n kindjie verlei en 'n struikelblok is dit beter is om self in die see te verdrink.
Baie van ons kinders dra verbondseëls op die voorkop. Baie is deur inseëning aan God toevertrou. Ons moet ons kinders nie "vlak" kyk nie. Dit is 'n grootse verantwoordelikheid en die Here kan ons vra wat ons gedoen het met die geleentheid wat Hy ons gebied het.